Off-Road napok Beremenden
2024-10-11 15:00 - 2024-10-12 17:00 UTC | Beremendi Off-Road, Damjanich utca, Beremend, Baranya, 7827, Magyarország
Off-Road Beremenden 🚘 2024.10.11 – 12-én!
Családi programok a négykerekűek és a NEM aszfaltozott utak vonzásában 😉 a következők szerint:

2024.10.11., péntek

15:00 – Kapunyitás
Déli Szél táncprodukció
Pálinka és sajt felismerő verseny
Tábortűz, buli kifulladásig

2024.10.12., szombat

9:00 – Kapunyitás
Gyerekprogramok
Terepjáró-húzó verseny
13:00 – Ügyességi versenyek

Sárgyorsulás
Erőhúzó viadal
Sörpörgő

Déli Szél táncprodukció
Szezonbúcsúztató máglyaégetés

Programlehetőség és képek forrása: Off-Road Facebook esemény ill. Off-Road Facebook oldal

Off-Road napok Beremenden, 2024.10.11. – 12.

Lecsó Párbaj Harkányban 🍲 2024
2024-10-12 10:30 - 23:00 | Harkány, Zsigmondy sétány, Zsigmondy sétány, Harkány, Baranya, 7815, Magyarország
Lecsó párbaj Harkányban 2024-ben is – immár 6. alkalommal!
A 2024.10.12-én megrendezendő eseményre mindenkit sok szeretettel várnak a szervezők, akik a Zsigmondy sétányon bemutatnák a publikumnak lecsókészítési „tudományukat” vagy szívesen drukkolnának a nevező csapatoknak!
Nevezés: 2024.10.06-ig a harkanyimuvelodesihaz@gmail.com e-mail címen lehetséges. A nevező csapatok felelőssége a szükséges eszközök és alapanyagok biztosítása, a szervezők viszont biztosítják a lecsó elkészítéséhez szükséges tűzifát.
A Rendezvény díjmentesen látogatható. A Szervezők a programváltoztatás jogát fenntartják.
Nincs fesztivál fesztiválprogramok nélkül, tehát a megmérettetés mellett egész napos családi programokkal is várják a szervezők a közönséget.

10:30 Rendezvénykezdés, főzőhelyek elfoglalása, előkészítés
11:30 Köszöntő, párbajszabályzat ismertetése
12:00 Főzőverseny kezdete
13:00 Ételminták leadása a zsűri részére (15:00 óráig)
13:00 VÁNDORJÁTSZÓHÁZ – gyerekfoglalkoztató LÉGVÁR, KÉZMŰVES SAROK, GURULÓS JÁTÉKOK, ARCFESTÉS
14:00 Vattacukor és szörp a kicsiknek
14:15 A Mesekocsi Bohóckáinak műsora
14:45 „Kicsiben kezdtük, nagyot hoztunk létre…” – avagy új titkos recept alapján készült: közösségi bográcsétel kóstoltatása a harkányi iskola Szülői Munkaközössége és Konyhája jóvoltából.
15:00 Buborék Együttes – interaktív gyerekkoncert
16:00 „Táncolnék a boldogságtól” operett és musical slágerparádé a Pécsi Nemzeti Színház művészeinek előadásában
18:00 Eredményhirdetés
18:30 RETRO DISCO
23:00 Rendezvényzárás.

A nevezőknek sikeres lecsó főzést, a látogatóknak jó szórakozást kíván a Xavin Hotel Harkány minden munkatársa!

Őszi koncertek a Siklósi Várban
2024-10-12 19:00 - 23:30 | Siklósi Vár, Vajda János tér 8., Siklós, Baranya, 7800, Magyarország
Őszi koncertek a Siklósi Vár Lovagtermében 2024.10.12-én, méghozzá a Kerekasztal Lovagjai és a Szabó Család társaságában! 🙂
🏰
Tervezett menetrend:

19:00 – kapunyitás
20:00 – Kerekasztal Lovagjai
21:45 – Szabó Család

Az esemény díjtalanul látogatható!

Pécsváradi Leányvásár (2024)
2024-10-18 14:00 - 2024-10-20 20:00 | Pécsvárad, vár, Vár u. 45., Pécsvárad, Baranya, 7720, Magyarország
Pécsváradi Leányvásár – 2024.10.18. – 20. között, olyan fellépőkkel, mint a Bagossy Brothers Company, Fenyő Miki és a Margaret Island, vagy a Parno Graszt!
Ha már Harkányban jár, egy őszi kirándulás erejéig egész biztosan érdemes felkeresni Pécsváradot és csodás várát, ahol a fenti időpontban ráadásként még egy kiemelt helyi esemény is helyet kap!
A Pécsváradi Leányvásár több, mint 300 éves múltra visszatekintő népművészeti és közéleti esemény, ami idén is táncra perdíti Pécsváradot és környékét.
Október 18-tól három napra ismét megelevenedik a hagyomány, az egész napos színes forgatagot pedig esténként koncertek zárják: pénteken a Margaret Island és Fenyő Miklós, szombaton a Bagossy Brothers Company és a Parno Graszt zenél.
Andrásfalvy Bertalan sorai a Pécsváradi Leányvásárról:
„Az erdős Zengő-hegy körül a török háborúkat átvészelt kis, magyar református falvak népének ifjúsága évenként találkozott egymással; Lukács napján (október 18.) vagy az azt követő szombaton Várkonyban és a rá következő országos vásáron Pécsváradon. Ekkor már megérett a gesztenye és új bor is volt a pincékben. Távoli rokonok a Sárközből, Mohácsról és Belvárdról, és a szomszédos falvakból, Nagypallról, Hidasról, Váraljáról, Mázáról jöttek a lányok-legények seregestül. Nem volt sem Várkonyban, sem a váradi fölsővárosban udvar messziről jött vendégkocsi nélkül. A leányok legszebb ruháikban sétáltak fel s alá az utcákon, nótáztak, karikába „léptek”, „futottak” és „ugrottak”, szállt a rőzsetűz füstje és a serpenyőkben piruló gesztenye illata. Ifjúsági találkozó volt ez, ismerkedő, barátságkötő, szerelemébresztő alkalom. A maga fajtájából való párt találhatott magának minden fiatal… Este nagy bál volt a várkonyi nagykocsmában, másnap pedig a váradi vásár sátraiban megvásárolhatták a bábsütőktől a sokat ígérő mézeskalácsszíveket, rajta, az el nem mondott, csak üzent vallomással….
Ezt a kedves-izgalmas régi ünnepet nevezték el tréfásan leányvásárnak.”

Pécsváradi Leányvásár – jegyárak és vásárlás
Jegyárak a pénteki napra (2024.10.18.):

Fellépnek: Fenyő Miklós, Margaret Island
Early Bird jegyek: 3.990.- Ft (az első 100 db)
Jegyek október 10-ig: 4.490.- Ft
Jegyek október 10. után és a helyszínen: 4.990.- Ft
A részvétel pécsváradi lakosok számára érvényes lakcímkártya felmutatásával ingyenes.

Jegyárak a szombati napra (2024.10.19.):

Fellépők: Bagossy Brothers Company, Parno Graszt
Early Bird jegyek: 4.990.- Ft (az első 100 db)
Jegyek október 10-ig: 5.490.- Ft
Jegyek október 10. után és a helyszínen: 5.990.- Ft
A részvétel pécsváradi lakosok számára érvényes lakcímkártya felmutatásával ingyenes.

2 napos bérletek:

Early Bird bérletek: 7.990.- Ft (az első 100 db)
Bérletek október 10-ig: 8.490.- Ft
Bérletek október 10. után és a helyszínen: 8.990.- Ft
A részvétel a 7. életévét be nem töltött gyermekek számára érvényes jeggyel rendelkező nagykorú családtag kíséretében ingyenes.

Online jegyelővétel: https://madeinpecs.mytix.hu/
Forrás: Pécsváradi Leányvásár Facebook esemény

Herbstfest 2024 🍂 Harkány
2024-10-19 17:00 - 23:30 | Harkány, Petőfi Sándor utca 2-4., Harkány, Baranya, 7815, Magyarország
Herbstfest 2024-ben is – hasonlóan a 2023-as eseményhez – Harkányban, a Harkányi Német Nemzetiségi Önkormányzat szervezésében!
🍁🍂🍇
Programok / helyszínek:

17:00 – Szentmise, Harkány, Jézus Szíve Katolikus Templom. Énekel a Harkányi Német Nemzetiségi Önkormányzat Singvögel Kórusa
17:45 – Köszöntő térzene a Platin zenekarral, Kiss József Művelődési Ház
18:00 – Kiss József Könyvtár, Művelődési Ház

Köszöntő – a Harkányi Óvoda és a Kitaibel Pál Általános Iskola és Alapfokú Művészeti Iskola növendékeinek programja
A Sombereki Német Hagyományőrző Egyesület Ifjúsági tánccsoportja és a Sombereki Pacsirták dalkör műsora
A Fekedi Klumpenjager Tánccsoport

19:30 – Vacsora
20:00 – bál a PLATIN zenekarral, tombolasorsolás.

A helyszínen büfé üzemel italokkal. A táncos-vacsorás est támogatójeggyel látogatható (4 000.- Ft / fő), amelyre részvételi / asztalfoglalási szándékukat kérjük legkésőbb október 11-ig jelezni szíveskedjenek
Az eseménnyel kapcsolatban érdeklődni a +36 30 22 77 451 telefonszámon lehetséges.

Libafalatos Picejárótúra Villánykövesden 🍷
2024-10-25 - 2024-11-29 | Villánykövesd, Villánykövesd, Baranya, 7772, Magyarország
Libafalatos pincejáró túra Villánykövesden, a vörösborok és a Márton-nap vonzásában, októberben és novemberben péntekente vagy vasárnaponként is!
A Villányi Vörösbor Fesztivál után ismét egy fontos időszak következik a környékbeli borászatok életében – itt van ugyanis az újbor és a Márton-nap ideje! Amennyiben már elég volt a fürdőzésből Harkányban és egy autentikus pince hangulatra vágyik, jöjjön el barátaival vagy kedvesével egy pincetúrára, ahol a borászok pincéit felkeresve megismerhetik a termelőket, megkóstolhatják a boraikat (3-4 féle bor pincénként), újboraikat és gourmet liba falatkákat is!
Szervező: Sárga Ház Borgerező
A program időtartama 2-3 óra. A borkóstoló mellé a szervezők gourmet libafalatokat kínálnak.
A libafalatos pincejáró túra ára: 10 900 Ft/fő
Időpontok:

Péntekenként

2024. október 25.
2024. november 1.
2024. november 08.
2024. november 15.
2024. november 22.
2024. november 29.

Vasárnaponként

2024. október 27.
2024. november 3.
2024. november 10.
2024. november 17.
2024. november 24.

A pincetúra után a szervezők szeretettel várnak mindenkit egy isteni kézműves burgerre és az izgalmas bisztró konyha legjobb fogásaira, Mokos szőlő- és gyümölcsborokkal a Sárga Ház Borgerezőben, a Pincesor lábánál!
A programra Villányból oda-vissza transzfert biztosítható 1.500 Ft/fő áron, minimum 4 fő és előzetes megrendelés esetén. A Borgerező és a Pincesor a vasúti megállótól mindössze 2-3 perc sétára található.
Jelentkezés: info@borgerezo.hu /sargahazborgerezo@gmail.com e-mail címen.
Telefon: (+36 72) 200 491

Kézműves foglalkozások a Harka Vízivilág bejáratánál
2024-10-26 - 2024-11-02 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Kézműves foglalkozásokat tartanak a Harkányi Gyógyfürdőben – hasonlóan a tavaszi szünet ideje alatt megrendezett eseményhez – a Harka Vízivilág bejáratánál a 2024.10.26. – 2024.11.02. közötti időszakban, az őszi szünet ideje alatt.
✂🎃🌂🍂
Kézműves programok, témák:

2024. október 26.: Ősztündér figurák és tündérpálca
2024. október 27.: Süni figurák
2024. október 28.: Őszi dekoráció
2024. október 29.: Boszorkány figura és álarc
2024. október 30.: Tök és denevér figura
2024. október 31.: Szellemfigura, szellemkastély, cukorkoponya és mintás papírkarkötő
2024. november 1.: Mókus figura
2024. november 2.: Bagoly figura

Félmaraton, teljesítmény- és biciklitúra az Ormánságban
2024-10-26 10:00 - 17:00 | Szaporca, Ős-Dráva Látogatóközpont, 45.800000;18.099000, Szaporca, Baranya, 7843, Magyarország
Félmaraton, teljesítmény- és biciklitúra az Ormánságban – „Át a Dráván” 🎽 2024.10.26-án 10 órától.
A verseny célja a futás, kerékpározás, túrázás adott programlehetőségével aktív sportra buzdítani, aktív sport lehetőséget biztosítani, emellett ismeretterjesztést, szemléletformálást biztosítani a Dráva-mente, az Ormánság, a Duna-Dráva Nemzeti Park védett természeti értékeiről és hagyományairól, továbbá az átélhető horvát-magyar jó szomszédság élményével gazdagítani a félmaraton és a kerékpártúra résztvevőit.
Távok:

„Át a Dráván” félmaraton – 21,5 km
„Bőköz” országúti futás – 6,5 km
„Kolokán” terepfutás – 12,5 km
„Kolokán” 12,5 km-es gyalogos teljesítménytúra
„Át a Dráván” 29,5 km-es kerékpártúra

Időpont: 2024. október 26. szombat, 10.00-14.00 óra. Ős-Dráva Látogatóközpont, Szaporca
A Facebook esemény az alábbi linken található.
Nevezés ITT lehetséges.
🎽

TÖKjó délután 🎃 Beremenden
2024-10-26 13:00 - 17:00 | Beremend, Zarándokház, Szabadság tér, Beremend, Baranya, 7827, Magyarország
TÖKjó délután Beremenden – 2024.10.26-án 13 órától a Beremendi Zarándokházban.
Programok:

Vonulás / túra a gyerekek által készített lámpásokkal
Kézműveskedés
Őszi asztaldekorok készítése
Halloween süti és limonádé
HappyWay Halloweenos érme

A szervezők (Gubicza Gábor és Baborac Brigitta) mindenkit sok szeretettel várnak!

Szalonnasütés és tökfaragás az Ormánságban
2024-10-26 14:00 - 20:00 | Szaporca, Eperfa Tájház, Kossuth Lajos utca 56., Szaporca, Baranya, 7843, Magyarország
Szalonnasütés és tökfaragás hagyományosan – az Ormánságban!
A tavalyi eseményhez hasonlóan idén is megrendezésre kerül az Eperfa Tájház szervezésében ez a „hagyományos” halloween-i esemény, melyen a főszerep a tökfaragásé és a szalonnasütésé lesz!
🎃🔥🥓🍁🍂
Időpont: 2024.10.26. 14:00-tól
A részvételhez szükséges és ajánlott:

Faragóeszköz
Batyus bál jelleggel ropogtatnivaló, étel – ital

Amit kínál a tájház:

TÖK 🙂
SZALONNA 🙂
Lángos
Kemencében sült túrósbéles
Tea
Forraltbor

A szervezők mindenkit sok szeretettel várnak!
Szállodánk az ormánsági események kiemelt támogatója és közvetítője – tegyen Ön is egy látogatást Magyarország éléskamrájába!

Foglalja le idejében szállását a Xavin Hotelben, ahol az őszi csomagajánlatban a wellness szolgáltatások mellé gyógyfürdő belépőt is kínálunk!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

🎃 Halloween Party a Dráván! 🎃
2024-10-26 14:00 - 2024-10-27 14:00 | Drávaszabolcs, kikötő, Gps: 45,784615 ; 18,200657, Drávaszabolcs, Baranya, 7851, Magyarország
Halloween party a Dráván: egy igazán különleges esemény ősz végére, hasonlóan a 2023-as eseményhez! Bár nem tradicionális magyar ünnep, bátran kijelenthetjük, hogy – főleg a 2000-es évektől kezdve – folyamatosan meghódította az országot az október végi tökfaragás a gyerekeknél, nagyobbak esetén pedig a különleges hangulatú bulik eseménye egy – egy szórakozóhelyen.
Idén a különleges helyszín nem más, mint a Dráva, köszönhetően a Drávaszabolcsról rendszeresen induló hajójáratoknak, az eseményre pedig mindenkit várnak kicsiktől – nagyokig!

Egy órás hajózás
Szerencsekerék
Halloween koktél
Fakultatív hajózás utáni tökfaragás ( 2 500 Ft / gyermek )
Fakultatív hajózás utáni édességvadászat ( 2 000 Ft / gyermek )

Jegyárak:

Felnőtt: 3 500 Ft
Gyermek: 6 000 Ft (4 – 12 éves kor között)

Indulási időpontok:

2024.10.26. 14:00
2024.10.27. 14:00

Minden családhoz 1 fő felnőtt tartozhat, a részletek és előzetes regisztráció végett keressék a Drávaszabolcsi Sétahajózás szervezőit a 06 70 / 908 98 98 -as számon!
Sétahajózás Drávaszabolcson és halloween buli 2024.10.26 – 27-én

Rettegés Éjszakája - Siklósi Vár 👻
2024-10-26 15:00 - 23:00 | Siklósi Vár, Vajda János tér 8., Siklós, Baranya, 7800, Magyarország
Rettegés éjszakája a Siklósi Várban? 😬🎃
Na de ne szaladjunk ennyire előre! Nézzük meg először azt, hogy milyen lehetőségek is vannak Harkány környékén, ha itt nyaralunk?
Értelemszerűen ott a gyógyfürdő és a strand, mely idén a 200 éves jubileumát ünnepli és számos felújított részleggel, élményvilággal vár mindenkit 0 – 99 éves korig. Aztán adja magát Pécs, a felsorolhatatlan mennyiségű kulturális és könnyűzenei eseménnyel, a csodaszép, nyüzsgő, mediterrán hangulatú belvárossal, valamint Villány, a térséghez illeszkedő prémium borokkal.
Mi a helyzet akkor, ha 2024.10.26-án 15 órától épp valami extrémebb élményre vágynánk?
Nos ez esetben a tavaly nyári eseményhez hasonlóan eljött a Rettegés Éjszakája! A Siklós Várban sötétben járhatjuk be a létesítmény rejtett zugait… fura neszeket hallva… mintha csak a vár szellemei elevenednének meg és próbálnának ránk ijeszteni… kibővítve napközbeni programokkal és VérEbekkel.
A Siklósi Várban ezen a napon a történelem és a Halloween találkozik! 🎃🏰
Nappali programok:

15:00 – Kutyás őrző-védő tréning és bemutató: Tapasztald meg, mire képesek a hűséges őrzők, és nézd meg őket akció közben!
16:00 – Tökfaragó verseny: Mutasd meg kreativitásod és alkoss ijesztő vagy éppen mókás töklámpásokat!
17:30 – Jelmezverseny: Öltözz be kedvenc rémségednek vagy hősödnek, és nyerj a legkreatívabb jelmezzel!
18:00 – Jelmezverseny eredményhirdetés.

Esti programok:

19:00 – Filmvetítés a Lovagteremben: Amint leszáll az este, egy a rendezvény hangulatához illő horrorfilm vetítése kezdődik (A filmre a mozijegyek korlátozott számban kaphatók).
21:00 – Vártúra a sötét részeken: Fedezd fel a vár titokzatos, sötét zugait egy hátborzongató éjszakai túrán! A rutinosabb résztvevők már tudhatják, hogy a bátorságot nem szabad otthon hagyni.
19:00-tól – Halloween party: A vártúra ideje alatt és zárásként, a jó hangulatért Dj. Duly felel a Várudvarban.

A helyszíneken büfé üzemel, így étel és ital behozatala nem megengedett!
Árak:

A napközbeni programokon való részvétel ingyenes!
Vártúra és Halloween party

ELŐVÉTELBEN 3.500,-/fő + mozijegy 400,-/fő.
HELYSZÍNEN 4.000,-/fő + mozijegy 400,-/fő
(Mozijegyek korlátozott számban kaphatók).

Halloween party: 1.500,-/fő

Jegyek kaphatók a Siklósi Vár jegypénztárában, korlátozott számban.
A program csak 14 éven felülieknek ajánlott.
Foglalja szállását őszi kikapcsolódás csomagajánlatunkkal, 1 napos fürdő belépővel. Ne hagyja ki Baranya és az Ormánság eseményeit sem, ha már erre jár – jelen esetben egy kis rettegést a a Siklósi Vár falai között!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

Halloween Harkányban! 🎃🎃🎃
2024-10-31 15:00 - 20:00 | Harkány Művelődési Ház, Kossuth Lajos utca 2., Harkány, Baranya, 7815, Magyarország
Halloween party Harkányban a szülői munkaközösség és a Művelődési Ház közös szervezésében, 2024.10.31-én 15:00 – 20:00 között – hasonlóan a tavalyi remek bulihoz! 🙂
Aki egy hátborzongató estére vágyik, ott a helye…
Programok:

Tökfaragás
Színezés
Társasjátékok
Arcfestés
Boszorkány barlang
Rémes krémes sütőverseny eredményhirdetése
A legkreatívabb jelmez díjazása
Kölyök disco
Lidérc folyosó
18:30-tól popcorn mozi

A szervezők mindenkit sok szeretettel várnak.

Bor és történelem 📚 Villányban
2024-10-31 15:30 - 17:00 | Villány Városi Könyvtár, Baross Gábor u. 11., Villány, Baranya, 7773, Magyarország
Bor és történelem – egy egyedülálló és érdekes előadásra invitáljuk az érdeklődőket a Villányi Könyvtárba 2024. október 31-én, 15:30 órakor.
A Bordeaux-Montaigne Egyetem történészei beszélnek a híres francia város és borvidék történetéről.
Előadók:

Prof. Dr. Caroline Le Mao, egyetemi tanár, intézetigazgató
Jean-Charles Daumy, doktorandusz
Inés Arnaux, doktorandusz
Clément Monseigne, doktorandusz

Tolmácsol: Prof. Dr. Tóth Ferenc tudományos tanácsadó, történész.
A rendezvényen való részvétel ingyenes. További információk: (+36 30) 084 3440
A Villányi Önkormányzat híreire az alábbi linken közvetlenül feliratkozhat https://villany.munipolis.hu/regisztracio

Éjszakai fürdő Harkányban - folytatódik az ősz
2024-11-02 20:00 - 23:59 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Éjszakai fürdő Harkányban, az évszakokhoz igazodva már nem nyári, hanem őszi tematikával, a Harka vízivilág beltéri medencéinél! Pont mint a legutóbbi alkalommal, úgy most is itt a helye kicsiknek és nagyoknak, 2024. november 2-án, szombaton.
Az élménymedencéknél a jó hangulatot és a zenei aláfestést Dj. Heszi és Peat Jr. biztosítja, a koktélbárban ismét finom italokkal csillapíthatjuk a szomjunkat, garantált a kikapcsolódás!
A csendesebb, vagy még forróbb környezetet előnyben részesítők számára számára a Harka Vízivilág mellett a Szaunavilágban is lehetőség lesz kikapcsolódni, félrevonulni, ellazulni, vagy egyszerűen csak beszélgetni egymással egy kiadósat.
A rendezvény a karszalaggal (fürdő belépővel) rendelkező vendégek számára ingyenes, amennyiben a nap folyamán nem hagyják el a gyógyfürdő területét.
Látogassanak Harkányba és próbálják ki azt a nem mindennapi élményt, amit az éjszakai fürdőzés nyújt!
A Xavin Hotel őszi csomagajánlatát mintha csak ehhez az eseményhez találták volna ki – foglalja le szállását még idejében és a fürdőbelépőt mi biztosítjuk!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

Márton-nap és pincejárás 🍷 Palkonya
2024-11-09 13:45 - 17:00 | Mokos Pincészet, Palkonya, Palkonya, Hegyalja u. 1., Baranya, 7771, Magyarország
Márton-nap és pincejárás Palkonyán – hasonlóan a tavalyi eseményhez – 2024.11.09-én és 2024.11.16-án, sok helyszínen, változatos programokkal, kiváló minőségű étel- és ital kínálattal!
A Márton-nap eredete a monda szerint ahhoz köthető, mikor Szent Márton egy libaólban próbált elrejtőzni a püspökké választásakor, de a ludak elárulták gágogásukkal. Kicsit gyakorlatiasabban az év végéhez, a nyári és kora őszi mezőgazdasági munkák befejezéséhez, illetve az advent közeledtéhez kötődnek ezek az események.
Ha újborral szeretnénk koccintani és egy jó lúd is belefér a menübe, akkor Palkonyán a helyünk november 9-én vagy 16-án, a Márton-napi pincejáráson!
Programok mindkét napon:

Kóstoló és koccintás a Palkonyai Gasztrofalu újboraival. Négy pincészetben összesen 8 – 10 tétel kóstolása, házias borkorcsolyával.
Kezdés: 13:45 – Mokos Pincészet (7771 Palkonya, Hegyalja u. 1.)

Vezetett pincetúra a palkonyai történelmi pincesoron
4 pincészet borainak kóstolása (összesen 8-10 tétel)
Borok bemutatása a helyi borászok tolmácsolásában
Kóstolópohár
Borkorcsolya (pogácsa, tepertős házi lepény)
Meglepetés ajándék

Résztvevő pincészetek:

Haraszti Családi Pincészet
Mokos Pincészet
Németh & Németh Pincészet
Pavilon Palkonya (Blázsovics Pince)

A programokon való részvétel előzetes regisztrációhoz és regisztrációs díjhoz kötött. A férőhelyek korlátozottak, az eseményekre maximum 60 – 60 fő vendéget várnak a szervezők.
Jelentkezés: Mokos Pince
Ár: elővételben 12 500 Ft / fő, helyszínen 14 500 Ft/fő
Kérdés esetén: szervezes@mokos.hu email címen vagy a +36 70 509 8779 telefonszámon.
Gyermek kedvezmények:

0-3 éves korú gyermekek részére a program INGYENES.
3-10 éves korú gyermekek részére -30% kedvezményt biztosítanak a szervezők az árból, azaz br. 8 750 Ft a regisztrációs díj / gyermek. A gyermekek részére alkoholmentes 100% Mokos Gyümölcsleveket kínálnak kóstolásra minden állomáson, illetve üvegpohár helyett plasztik, egyedi grafikás Fesztiválpoharat adnak. Amennyiben igénybe kívánja venni a gyermek kedvezményt, kérjük a regisztrációs űrlapon a megjegyzés rovatban tüntesse fel!

Előzetes regisztráció és regisztrációs díj befizetésének határideje:

2024. november 09. eseményre jelentkezés esetén: 2024.11.03. vasárnap
2024. november 16. eseményre jelentkezés esetén: 2024.11.10. vasárnap

További részletek a jegyvásárlással és az estével kapcsolatban a Facebook eseményben találhatók.
Amennyiben lefoglalná szállását az eseményre, vagy egyszerűen csak összekötné ezt a szombati napot egy kellemes fürdőzéssel Harkányban pénteken vagy vasárnap, úgy javasoljuk Önnek a Xavin Hotel Harkány csomagajánlatait, azon belül is az őszi kínálatunkból egy gyógyfürdő belépőt is tartalmazó lehetőséget:
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/
„Aki Márton napon libát nem eszik, egész éven át éhezik”

Márton-napi újbor köszöntés 🍾 Polgár Bortrezor
2024-11-09 17:00 - 23:30 | Polgár Bortrezor, Villány, Arany János utca 7., Villány, Baranya, 7773, Magyarország
Márton-napi újbor köszöntés a villányi Polgár Bortrezorban 2024.11.09-én 17:00-tól!
A pincészetben egy különleges élménnyel várnak mindenkit a szervezők a Márton-napi újbor köszöntésén. Mint oly régóta mindig, most is az Újbor megszentelésével nyitják az 1996 óta megrendezésre kerülő, tradicionális eseményt!
Idén sem lesz hiány az újborokból, libaételekből és a felejthetetlen élményekből! 😍
Menüsor:

Vendégváró ínyencségek – büféasztal🧀🍇;) bemelegítésnek
Krémes sütőtök leves mascarpone habbal és karamellizált tökmaggal 🎃
Tradicionálisan elkészített kemencében konfitált libacomb, almás lilakáposztával és hagymás tört burgonyával, ahogy nagyszüleink készítették 🍗🥔
Végül Zoli bácsi Aranyhárs nevű, késői szüretelésű hárslevelű borából készült ellenállhatatlan Aranyhárstorta koronázza meg a vacsorát. 🍰

A hangulatról DJ gondoskodik, így a jó zene és tánc is garantált a vacsorát követően! A tombolasorsoláson értékes nyeremények találnak gazdára.
Részvételi díj: 26.990 Ft/fő
Extra programként részt vehet egy exkluzív muzeális borkóstolón is, mindösszesen 7.990 Ft felár ellenében.
A részvételhez előzetes regisztráció szükséges a panzio@polgarpince.hu email címen, vagy a +36 30 405 83 88-as telefonszámon!

Kösse össze a vacsorát egy kiadós őszi fürdőzéssel Harkány városában, vegye igénybe szállásához a Xavin Hotel szolgáltatását, pl. az őszi wellness csomagajánlat keretében! Szeretettel várjuk!
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/

Kiállítás Harkányban
2024-11-13 - 2025-02-28 | Harkány Művelődési Ház, Kossuth Lajos utca 2., Harkány, Baranya, 7815, Magyarország
Kiállítás Harkányban Régerné Sörös Rozália festő műveiből 2024.11.13. – 2025.02.28. között a Művelődési Házban.
Bemutatkozás
Régerné Sörös Rozália, magyarországi, Harkány városban élő festő vagyok. Fiatal korom óta nagy az érdeklődésem a művészet és a zene iránt. Emiatt a festészet alapvető eleme az életemnek. Egy nagyon fontos esemény segített abban, hogy 2006-ban elkezdjem festői pályafutásomat. Mindig is szerettem a festészetet, és ezen keresztül szeretnék más magyar művészekről többet megtudni és másokat is oktatni.
A kiállítás témája
Első festményeimet az ír tengerpart ihlette. Olajbázisú festékkel dolgozom és „kés” technika képzést is alkalmazok. Alkotásaim olyan témákat illusztrálnak, amelyek mindig is közel álltak az emberiséghez: a táj, a környezet és az általunk létrehozott épületek.
Arra törekszem, hogy az általam használt színekkel érzéseket, emlékeket, magányt, boldogságot, meglepetést hozzak; mindazokat az érzelmeket, amelyek egy művész lelkében jelen vannak. Művészetem tárgyát az ihlet határozza meg. Ez dönti el, hogy a festmény impresszionista, modern, romantikus vagy bármilyen más benyomás hatására készült.
Rendszeresen jelennek meg a festményeim magán- és csoportos kiállításokon. Az Interneten keresztül a közösségi médiában is csatlakoztam művészeti csoportokhoz, ahol munkáimat számos nemzetközi díjjal jutalmazták. 2016 tavaszán megnyitottam a saját galériámat Dromore-ban és ezzel egyidejűleg jelen vagyok a Jose Galvan Artscad Nemzetközi Könyvtárban. Igyekszem autodidakta módon elsajátítani a festészet fortélyait a lehető legjobb eredményre törekszem.
Műveim Magyarországon, Németországban, Skóciában, Párizsban, Romániában, Angliában, Észak-Írországban és még sok más helyen megtalálhatóak magángyűjtemények részeként. Festményeim rendszeresen szerepelnek magán- és csoportos kiállításokon.
Régerné Sörös Rozália – Kiállítás Harkányban

Harkányi Szabadegyetem 2024
2024-11-13 15:00 - 2024-11-17 20:00 | Harkány Művelődési Ház, Kossuth Lajos utca 2., Harkány, Baranya, 7815, Magyarország
XVIII. Harkányi Szabadegyetem – 2024. november 14-17.-én, 5 napon át, érdekesebbnél érdekesebb előadásokkal, előadókkal a Polgári Magyarországért Alapítvány szervezésében. Főszerepben a kultúra, a gondolatok, irodalom és történelem.
„Mondottam, ember: Küzdj és bízva bízzál!”
(Madách Imre Az ember tragédiája)
Programfüzet:

2024. november 13. (szerda) – Harkányi Művelődési Ház

15:00 Koncert— Szélkiáltó együttes
16:30 Rendszerváltozás belülről —Személyes történelem dr. Kónya Imre jogász, a Boross-kormány belügyminisztere
17:30 Privatizáció — dr. Szabó Tamás közgazdász, az Antal -kormány privatizációiért felelős tárca nélküli minisztere

2024. november 14. (csütörtök) – Harkányi Művelődési Ház

16:30 Újrakezdés, — Az egyházi iskolák indulása a rendszerváltoztatás kezdetén — dr. Korzenszky Richárd emeritus perjel atya
17:30 A múltat végképp eltörölni, dr. Szabó István református püspök
19:00 Koncert — Kaláka együttes

2024. november 15. (péntek) – Harkányi Művelődési Ház

16:30 Rendszerváltás? Rendszerváltozás? Rendszerváltoztatás? — dr. M. Kiss Sándor történész, professzor emeritus, a RETORKI tudományos tanácsának elnöke
17:30 Hogyan jelenik meg a rendszerváltás az irodalomban, — dr. Bíró Zoltán irodalmár, a RETÖRKI alapító főigazgatója
19:00 Koncert — fellép a Pécsi Vonós Quartett és Ancil Anita zongoraművésznő.

2024. november 16. (szombat) – Harkányi Művelődési Ház

16:30 Kormányváltások és az MSZMP a rendszerváltás történetében — dr. Riba András László történész, a RETÖRKI levéltár és szakmafejlesztési igazgatója
17:30 Rendszerváltás és a diaszpóra magyarság — dr. Nagymihály Zoltán történész, a RETÖRKI tudományos segédmunkatársa
19:00 Koncert – Pántlika zenekar

2024. november 17. (vasárnap) – Harkányi Református templom

10:30 Istentisztelet — igét hirdet Wébel Zsolt esperes Baranyai Református Egyházmegye

2024. november 17. (vasárnap) – Harkányi Művelődési Ház

16:30 A blokád film megtekintése
18:30 Beszélgetés Seress Zoltán Jászai Mari — díjas színésszel, aki Antal Józsefet formálta meg a Blokád című filmben

Fővédnök: Balog Zoltán püspök
Rendező: Harkányi Szabadegyetem Alapítvány 7815 Harkány, Kossuth L. u. 66. Tel: +36 30 636 5836 Adószám: 18398201-1-02 Számlaszám: 50800173-15189846

Márton-nap és pincejárás 🍷 Palkonya
2024-11-16 13:45 - 17:00 | Mokos Pincészet, Palkonya, Palkonya, Hegyalja u. 1., Baranya, 7771, Magyarország
Márton-nap és pincejárás Palkonyán – hasonlóan a tavalyi eseményhez – 2024.11.09-én és 2024.11.16-án, sok helyszínen, változatos programokkal, kiváló minőségű étel- és ital kínálattal!
A Márton-nap eredete a monda szerint ahhoz köthető, mikor Szent Márton egy libaólban próbált elrejtőzni a püspökké választásakor, de a ludak elárulták gágogásukkal. Kicsit gyakorlatiasabban az év végéhez, a nyári és kora őszi mezőgazdasági munkák befejezéséhez, illetve az advent közeledtéhez kötődnek ezek az események.
Ha újborral szeretnénk koccintani és egy jó lúd is belefér a menübe, akkor Palkonyán a helyünk november 9-én vagy 16-án, a Márton-napi pincejáráson!
Programok mindkét napon:

Kóstoló és koccintás a Palkonyai Gasztrofalu újboraival. Négy pincészetben összesen 8 – 10 tétel kóstolása, házias borkorcsolyával.
Kezdés: 13:45 – Mokos Pincészet (7771 Palkonya, Hegyalja u. 1.)

Vezetett pincetúra a palkonyai történelmi pincesoron
4 pincészet borainak kóstolása (összesen 8-10 tétel)
Borok bemutatása a helyi borászok tolmácsolásában
Kóstolópohár
Borkorcsolya (pogácsa, tepertős házi lepény)
Meglepetés ajándék

Résztvevő pincészetek:

Pavilon Palkonya (Blázsovics Pince)
Mokos Pincészet
Németh & Németh Pincészet
Varga Pince

A programokon való részvétel előzetes regisztrációhoz és regisztrációs díjhoz kötött. A férőhelyek korlátozottak, az eseményekre maximum 60 – 60 fő vendéget várnak a szervezők.
Jelentkezés: Mokos Pince
Ár: elővételben 12 500 Ft / fő, helyszínen 14 500 Ft/fő
Kérdés esetén: szervezes@mokos.hu email címen vagy a +36 70 509 8779 telefonszámon.
Gyermek kedvezmények:

0-3 éves korú gyermekek részére a program INGYENES.
3-10 éves korú gyermekek részére -30% kedvezményt biztosítanak a szervezők az árból, azaz br. 8 750 Ft a regisztrációs díj / gyermek. A gyermekek részére alkoholmentes 100% Mokos Gyümölcsleveket kínálnak kóstolásra minden állomáson, illetve üvegpohár helyett plasztik, egyedi grafikás Fesztiválpoharat adnak. Amennyiben igénybe kívánja venni a gyermek kedvezményt, kérjük a regisztrációs űrlapon a megjegyzés rovatban tüntesse fel!

Előzetes regisztráció és regisztrációs díj befizetésének határideje:

2024. november 09. eseményre jelentkezés esetén: 2024.11.03. vasárnap
2024. november 16. eseményre jelentkezés esetén: 2024.11.10. vasárnap

További részletek a jegyvásárlással és az estével kapcsolatban a Facebook eseményben találhatók.
Amennyiben lefoglalná szállását az eseményre, vagy egyszerűen csak összekötné ezt a szombati napot egy kellemes fürdőzéssel Harkányban pénteken vagy vasárnap, úgy javasoljuk Önnek a Xavin Hotel Harkány csomagajánlatait, azon belül is az őszi kínálatunkból egy gyógyfürdő belépőt is tartalmazó lehetőséget:
https://www.xavinhotelharkany.hu/room/oszi-wellness-napok-gyogy-es-elmenyfurdo-belepovel/
„Aki Márton napon libát nem eszik, egész éven át éhezik”

Márton-napi vacsora Villányban
2024-11-16 18:00 - 23:30 | Günzer Tamás Pincészete, Villány, Baross Gábor u. 79., Villány, Baranya, 7773, Magyarország
Márton-napi vacsora és ünnep a Villányi Pincesoron, Günzer Tamás Pincészetében, 2024.11.16-án 18:00-tól!
Ahogy azt pl. blog bejegyzésünkben is olvashatták, a monda szerint Szent Márton egy libaólban próbált elrejtőzni a püspökké választásakor, ám a libák gágogásukkal leleplezték az ottlétét – a monda apropóján pedig meghonosodott az a szokás, hogy újborral koccintsunk Márton napján és libahússal lakjunk jól, mert „aki Márton napon libát nem eszik, egész éven át éhezik”.
Nemcsak a babonák, de a friss borok miatt is érdemes ez alkalomból ellátogatni Villányba és Günzer Tamás pincészetében eleget tenni a kötelességeinknek :). A vacsora menüje:

Libaraguleves
Kemencében sült libacomb vele sült burgonyával
Sült szilván párolt káposzta
Zserbó desszert 🍰
18:00-22:00: Korlátlan újbor fogyasztás
22:00 után: Itallap szerinti fogyasztás

Részvételi díj: 13 000 Ft
Asztalfoglalás:

+36 72 493 163
+36 70 434 8048
info@borpinceszet.hu

Nevetni kell, ennyi az egész 🤣
2024-11-20 19:00 - 21:00 | Villány Városi Könyvtár, Baross Gábor u. 11., Villány, Baranya, 7773, Magyarország
Nevetni kell, ennyi az egész – operett- és kabaréest a Pesti Művész Színház színészeivel:

Nyertes Zsuzsa
Fogarassy Bernadett
Egyházi Géza
Várfi Sándor

A Pesti Művész Színház legújabb előadása, a „Nevetni kell, ennyi az egész! „egy igazi klasszikus kabaré, amely a régi idők humorát és szellemiségét idézi meg. A fergeteges jelenetek és sziporkázó poénok garantáltan mosolyt csalnak minden néző arcára. Ha egy könnyed, szórakoztató estére vágyik, amely tele van nevetéssel és emlékezetes karakterekkel, ezt az előadást nem szabad kihagyni!
Időpont: 2024.12.20., 19:00
Helyszín: Villány, Művelődési Ház
Jegyár: 3800 Ft
Jegyvásárlás ITT

Kézműves foglalkozás felnőtteknek Villányban
2024-11-21 08:00 - 17:00 | Villány Városi Könyvtár, Baross Gábor u. 11., Villány, Baranya, 7773, Magyarország
Kézműves foglalkozás felnőttek részére Villányban – a Keresztes Marika által szervezett eseményre sok szeretettel várnak mindenkit, aki önképző vagy meditációs célból szeretne részt venni leginkább karácsonyi ajándékok készítésében.
Helyszín: Villányi Művelődési Ház
Időpont: 2024.12.04. 16:00 – 19:00
Részvételi díj: 2000 Ft
A részvétel regisztrációhoz kötött. Regisztráció a marketing@villany.hu e-mail címen lehetséges.

Matiné Villányban 🎥
2024-11-24 16:00 - 18:00 | Villány Városi Könyvtár, Baross Gábor u. 11., Villány, Baranya, 7773, Magyarország
Matiné Villányban – a Művelődési Ház ingyenes vasárnapi programja invitálja a családokat, méghozzá egy animációs film vetítésére.
Időpont: 2024.11.24, 16:00
A szervezők a résztvevőket popcornnal és teával várják.

Siklós 80 - kiállítás Siklóson
2024-11-29 17:00 - 2024-12-21 19:00 | Siklósi könyvtár, Köztársaság tér 8., Siklós, Baranya, 7800, Magyarország
Siklós 80 kiállítás Siklóson – a német és szovjet megszállás 80. évfordulója alkalmából 2024.11.29-én a Siklósi Könyvtárban.
Magyarország a második világháború során először német, majd szovjet megszállás alá került. 1944 márciusában a német csapatok megszállták az országot (Margaréta-hadművelet), miután a náci vezetés úgy ítélte meg, hogy Magyarország kezd eltávolodni a német szövetségtől. Ezután a magyar kormányzati ellenállást felszámolták, és a zsidó lakosság deportálása felerősödött.
1944 őszén a front átvonult az országon, és a Vörös Hadsereg fokozatosan felszabadította Magyarországot a németek uralma alól, de ezzel egyidejűleg a szovjet megszállás kezdődött. Ez politikai és gazdasági átrendeződést hozott, amely a kommunista hatalomátvétellel és a szovjet típusú diktatúra kiépülésével zárult a háború után.
A kiállítást Balázs Csaba, a Siklósi Vár-és Múzeumbaráti kör elnöke nyitja meg.

Adventi gyertyagyújtás ✝ Máriagyűdön
2024-11-30 16:30 - 17:30 | Máriagyűd, Bazilika, Vujicsics T. u. 66., Máriagyűd, 7800, Magyarország
Adventi gyertyagyújtás Máriagyűdön és egy vélhetően csodálatos koncert Radnai Tamással Johann Sebastian Bach orgonaműveiből 2024.11.30-án a Kegytemplomban.
A szervezők mindenkit sok szeretettel várnak, legyen szó akár vallási, akár zene iránt érdeklődőről.

Harkányi Advent 🕯 Karácsonyfa állítás
2024-11-30 17:00 - 19:20 | Harkány Művelődési Ház, Kossuth Lajos utca 2., Harkány, Baranya, 7815, Magyarország
Harkányi advent – örömmel számolunk be róla, hogy a tavalyihoz hasonlóan az idei télen is lesz harkányi advent, tartalmas programokkal, kicsik és nagyok, a helyi lakosok és a városba látogatók számára is!
Helyszín: Harkány, Művelődési Ház
Harkányi Advent – Programfüzet, 2024.11.30.

17:00 – Szentmise, ünnepélyes gyertyagyújtás a Horvát Nemzetiségi Énekkar közreműködésével. Élő betlehem a templom előtt.
18:00 – Városi Karácsonyfa fényeinek kapcsolása, közreműködik: BRASSX
18:15 – Agapé (szeretetvendégség) a Művelődési Házban, a Harkányi Nyugdíjas Klub közreműködésével
18:30 – Harka Dalkör ünnepi műsora
18:45 – Harkányi Hagyományőrző Csoport ünnepi műsora
19:00 – Harkányi Német Nemzetiségi Önkormányzat Singvögel Kórusa
19:20 – Harkányi Horvát Nemzetiségi Önkormányzat Énekkara

A teljes rendezvénysorozat eseményei:

2024.11.30. – karácsonyfa fények bekapcsolása
2024.12.07. – gyertyagyújtás a Művelődési Ház előtt
2024.12.14. – 25 éves város Harkány! – torta
2024.12.21. – akusztikus koncert

A szervezők mindenkit nagyon sok szeretettel várnak! Minden kedves érdeklődő számára áldott, meghitt és békés karácsonyi ünnepeket kívánunk.
Foglalja le még idejében a szállását az adventi időszakban a Xavin Hotelbe és legyen részese a harkányi adventnek bármelyik hétvégén! Téli csomagajánlatunkban most elővételes gyógyfürdő / Harka Vízi- és Élményvilág belépőt is kínálunk, hogy elkerülhesse a sorban állást a pénztáraknál!
https://www.xavinhotelharkany.hu/room/teli-wellness-napok-gyogy-es-elmenyfurdo-belepovel/

Giusto Vonósnégyes előadás 🎻 Bólyban
2024-11-30 18:30 - 20:00 | Bóly, Batthyány tér, Bóly, Baranya, 7754, Magyarország
Giusto Vonósnégyes előadás Bólyban – a bólyi adventi vásár részeként megrendezendő kamarazenei előadást 2024.11.30-án 18:30-tól tartják a Batthyány téren.
A Giusto Kamarazenekar egy magyar kamarazenei együttes, amely rendszeresen szervez koncerteket klasszikus és kortárs zeneszerzők műveivel. A zenekar színvonalas előadásairól és változatos repertoárjáról ismert, amely magában foglalja például Beethoven, Mendelssohn, valamint kortárs magyar szerzők, mint Bujtás József műveit.
Az együttes a kisebb létszámú kamarazenekari formációtól egészen szimfonikus zenekari felállásig bővül, attól függően, hogy a műsor mit kíván meg. Koncertjeiken szólistákkal és karmesterekkel dolgoznak együtt, és nagy hangsúlyt fektetnek az ősbemutatókra is, így friss és izgalmas élményt nyújtanak a közönségnek.
Felléptek már különböző kulturális központokban, például a Ferencvárosi Művelődési Központban és a K11 Művészeti és Kulturális Központban is.
Giusto Kamarazenekar
A zenekar következő fellépése Villányban, a Református Templomban kerül megrendezésre 2024.12.01-én, szintén az adventi időszak jegyében.

Adventi koncertek a Gyógyfürdőben 🎄
2024-12-01 15:30 - 2024-12-22 15:30 | Harkányi Gyógy- és Strandfürdő, Kossuth Lajos u. 7., Harkány, Baranya, 7815, Magyarország
Adventi koncertek a Harkányi Gyógy- és Strandfürdőben: a fürdő minden vasárnap egy-egy koncerttel vár 2024 decemberében.
Programfüzet:

2024.12.01. 15:30: Swing Ladies
2024.12.08. 15:30: DixImage Acoustic Band
2024.12.15. 15:30: Vivat Bacchus
2024.12.22. 15:30: Harkányi Big Band

Az előadások jó idő esetén a Gyógymedencék kültéri részén, rossz idő esetén a II-es medencecsarnokban.
Adventi koncertek a Harkányi Gyógyfürdőben 2024 decemberében, vasárnaponta!

Siklósi Advent és Adventi Sokadalom a várban!
2024-12-01 16:00 - 2024-12-22 19:00 | Siklósi Vár, Vajda János tér 8., Siklós, Baranya, 7800, Magyarország
Siklósi Advent a Siklósi Várban és december 22-én a Máriagyűdön, Adventi Sokadalommal, kerékpárosversennyel, traktoros felvonulással, hasonlóan a tavalyi nagysikerű eseményhez!
A Xavin eseménynaptárában szerencsére csak gyűlnek és gyűlnek az adventi programok, ami azt jelenti, hogy a városba látogatók számára biztosan lesz program 1-1 hétvége alkalmából decemberben. Most Siklós városa csatlakozik a sorhoz és hirdeti meg eseményeit:

2024.12.01., vasárnap: adventi műsorok a Siklósi Német Nemzetiségi Önkormányzat szervezésében, gyertyagyújtás / Organisiert von der Deutschen Selbstverwaltung Siklós, Kerzenbeleuchtung

14:00 – A Harkányi Német Nemzetiségi Önkormányzat Singvögel kórusa / Singvögel Chor der Harkaner Deutschen Selbstverwaltung
15:00 – A Villányi Kikerics Óvoda / Der Kindergarten „Kikerics” aus Wieland
15:20 – Villányi Német Nemzetiségi Önkormányzat Fúvószenekara / Blasorchester der Deutschnationalen Selbstverwaltung Villány
16:00 – Eredeti Graner Sparrows
17:00 – Leőwey Táncegyüttes / Leőwey-Ensemble
18:00 – Gyertyagyújtás / Kerzenbeleuchtung
Adventi vásár, forralt bor, finom ételek, Játékország. mindenkit a csodásan feldíszített Siklósi Vár!

2024.12.06., péntek: 17 órától városi Mikulás ünnepség Máriagyűdön, 17:30-tól pedig Siklóson a Mária utcában!
2024.12.08., vasárnap: Cyclo-Cross Magyar Kupa Kerékpárverseny, 4.forduló
2024.12.15., vasárnap: adventi műsor és ünnepvárás a Siklósi Várban 14 órától
2024.12.22., varánap, Máriagyűd – Siklós: Adventi fénytraktoros felvonulás

A programok és adventi műsorok mellett a helyszínen kirakodóvásár, kézműves termékek, karácsonyi finomságok és népi játékok várnak mindenkit!

Siklósi Advent 2024, programfüzet, dec. 1.
